У сакраманце паяднання важнымі з’яўляюцца духоўныя пастановы — “матор” для далейшай працы. Ужываючы іх, трэба аднак пазбягаць пэўных пастак. Перш за ўсё яны не павінны быць абстрактнымі (“Буду больш любіць Пана Бога”), бо ў штодзённасці яны “размываюцца” і замест таго, каб быць стымулам да далейшай працы, выклікаюць засмучэнні і расчараванні. Яны не павінны быць адарванымі ад рэальнасці. Перакананне, што дастаткова даверыцца Богу, а Ён сам будзе дзейнічаць — гэтага мала. Нельга таксама чакаць лёгкіх і імгненных зменаў падчас рэалізацыі пастаноў.